LA UNION - Dukduktalen pay laeng dagiti otoridad no asino ti adda iti likudan ti panagtakaw a napasamak iti dua a pagadalan idiay ili ti Santol ken Luna, La Union.
Immuna ditoy, dumanon iti P280,000 a gatad ti computer items a pakaibilangan ti 16 a CPU (central processing units), 15 monitor ken tallo nga speaker ti naala manipud iti computer room ken principal's office ti Corro-oy National High School.
Iti panagsukimat dagiti otoridad, dinadael dagiti saan pay a nabigbig a suspek ti metal window grill ken pito a jalousy ti nasao a siled nga inaramidda nga entry ken exit point.
Iti sabali a bangir, sinerrek ken tinakawan dagiti saan pay a nabigbig a suspek ti H.E. room ti Nalvo Norte Elementary School idiay met ili ti Luna, La Union.
Dumanon met iti P6,300 a cash a naikabil iti plastic container ti natakaw manipud iti stock room.
Iti agdama ket agtultuloy nga im-imbestigaran dagiti otoridad no adda pakainaigan dagiti dua nga insidente iti panagtakaw.
ilo_Latn ilo_Latn ilo_Latn ilo_Latn ilo_Latn ilo_Latn